plato-philosophy.critias 118
τὸ μὲν οὖν ἄστυ καὶ τὸ περὶ τὴν ἀρχαίαν οἴκησιν σχεδὸν ὡς τότʼ ἐλέχθη νῦν διεμνημόνευται · τῆς δʼ ἄλλης χώρας ὡς ἡ φύσις εἶχεν καὶ τὸ τῆς διακοσμήσεως εἶδος , ἀπομνημονεῦσαι πειρατέον . πρῶτον μὲν οὖν ὁ τόπος ἅπας ἐλέγετο σφόδρα τε ὑψηλὸς καὶ ἀπότομος ἐκ θαλάττης , τὸ δὲ περὶ τὴν πόλιν πᾶν πεδίον , ἐκείνην μὲν περιέχον , αὐτὸ δὲ κύκλῳ περιεχόμενον ὄρεσιν μέχρι πρὸς τὴν θάλατταν καθειμένοις , λεῖον καὶ ὁμαλές , πρόμηκες δὲ πᾶν , ἐπὶ μὲν θάτερα τρισχιλίων σταδίων , κατὰ δὲ μέσον ἀπὸ θαλάττης ἄνω δισχιλίων . ὁ δὲ τόπος οὗτος ὅλης τῆς νήσου πρὸς νότον ἐτέτραπτο , ἀπὸ τῶν ἄρκτων κατάβορρος . τὰ δὲ περὶ αὐτὸν ὄρη τότε ὑμνεῖτο πλῆθος καὶ μέγεθος καὶ κάλλος παρὰ πάντα τὰ νῦν ὄντα γεγονέναι , πολλὰς μὲν κώμας καὶ πλουσίας περιοίκων ἐν ἑαυτοῖς ἔχοντα , ποταμοὺς δὲ καὶ λίμνας καὶ λειμῶνας τροφὴν τοῖς πᾶσιν ἡμέροις καὶ ἀγρίοις ἱκανὴν θρέμμασιν , ὕλην δὲ καὶ πλήθει καὶ γένεσι ποικίλην σύμπασίν τε τοῖς ἔργοις καὶ πρὸς ἕκαστα ἄφθονον . ὧδε οὖν τὸ πεδίον φύσει καὶ ὑπὸ βασιλέων πολλῶν ἐν πολλῷ χρόνῳ διεπεπόνητο . τετράγωνον μὲν αὔθʼ ὑπῆρχεν τὰ πλεῖστʼ ὀρθὸν καὶ πρόμηκες , ὅτι δὲ ἐνέλειπε , κατηύθυντο τάφρου κύκλῳ περιορυχθείσης · τὸ δὲ βάθος καὶ πλάτος τό τε μῆκος αὐτῆς ἄπιστον μὲν λεχθέν , ὡς χειροποίητον ἔργον , πρὸς τοῖς ἄλλοις διαπονήμασι τοσοῦτον εἶναι , ῥητέον δὲ ὅ γε ἠκούσαμεν · πλέθρου μὲν γὰρ βάθος ὀρώρυκτο , τὸ δὲ πλάτος ἁπάντῃ σταδίου , περὶ δὲ πᾶν τὸ πεδίον ὀρυχθεῖσα συνέβαινεν εἶναι τὸ μῆκος σταδίων μυρίων . τὰ δʼ ἐκ τῶν ὀρῶν καταβαίνοντα ὑποδεχομένη ῥεύματα καὶ περὶ τὸ πεδίον κυκλωθεῖσα , πρὸς τὴν πόλιν ἔνθεν τε καὶ ἔνθεν ἀφικομένη , ταύτῃ πρὸς θάλατταν μεθεῖτο ἐκρεῖν . ἄνωθεν δὲ ἀπʼ αὐτῆς τὸ πλάτος μάλιστα ἑκατὸν ποδῶν διώρυχες εὐθεῖαι τετμημέναι κατὰ τὸ πεδίον πάλιν εἰς τὴν τάφρον τὴν πρὸς θαλάττης ἀφεῖντο , ἑτέρα δὲ ἀφʼ ἑτέρας αὐτῶν σταδίους ἑκατὸν ἀπεῖχεν · ᾗ δὴ τήν τε ἐκ τῶν ὀρῶν ὕλην κατῆγον εἰς τὸ ἄστυ καὶ τἆλλα δὲ ὡραῖα πλοίοις κατεκομίζοντο , διάπλους ἐκ τῶν διωρύχων εἰς ἀλλήλας τε πλαγίας καὶ πρὸς τὴν πόλιν τεμόντες . καὶ δὶς δὴ τοῦ ἐνιαυτοῦ τὴν γῆν ἐκαρποῦντο , χειμῶνος μὲν τοῖς ἐκ Διὸς ὕδασι χρώμενοι , θέρους δὲ ὅσα γῆ φέρει τὰ ἐκ τῶν διωρύχων ἐπάγοντες νάματα .
Lemmas: ὁ μέν οὖν ἄστυ καί ὁ περί ὁ ἀρχαῖος οἴκησις σχεδόν ὡς τότε λέγω νῦν διαμνημονεύω · ὁ δέ ἄλλος χώρα ὡς ὁ φύσις ἔχω καί ὁ ὁ διακόσμησις εἶδος , ἀπομνημονεύω πειράω . πρῶτος μέν οὖν ὁ τόπος ἅπας λέγω σφόδρα τε ὑψηλός καί ἀπότομος ἐκ θάλασσα , ὁ δέ περί ὁ πόλις πᾶς πεδίον , ἐκεῖνος μέν περιέχω , αὐτός δέ κύκλος περιέχω ὄρος μέχρι πρός ὁ θάλασσα καθίημι , λεῖος καί ὁμαλής , προμήκης δέ πᾶς , ἐπί μέν ἕτερος τρισχίλιοι στάδιον , κατά δέ μέσος ἀπό θάλασσα ἄνω δισχίλιοι . ὁ δέ τόπος οὗτος ὅλος ὁ νῆσος πρός νότος τρέπω , ἀπό ὁ ἄρκτος κατάβορρος . ὁ δέ περί αὐτός ὄρος τότε ὑμνέω πλῆθος καί μέγεθος καί κάλλος παρά πᾶς ὁ νῦν εἰμί γίγνομαι , πολύς μέν κώμη καί πλούσιος περίοικος ἐν ἑαυτοῦ ἔχω , ποταμός δέ καί λίμνη καί λειμών τροφή ὁ πᾶς ἥμερος καί ἄγριος ἱκανός θρέμμα , ὕλη δέ καί πλῆθος καί γένος ποικίλος σύμπας τε ὁ ἔργον καί πρός ἕκαστος ἄφθονος . ὧδε οὖν ὁ πεδίον φύσις καί ὑπό βασιλεύς πολύς ἐν πολύς χρόνος διαπονέω . τετράγωνος μέν αὐτός ὑπάρχω ὁ πολύς ὀρθός καί προμήκης , ὅτι δέ ἐλλείπω , κατευθύνω τάφρος κύκλος περιορύσσω · ὁ δέ βάθος καί πλάτος ὁ τε μῆκος αὐτός ἄπιστος μέν λέγω , ὡς χειροποίητος ἔργον , πρός ὁ ἄλλος διαπόνημα τοσοῦτος εἰμί , λέγω δέ ὅς γε ἀκούω · πλέθρον μέν γάρ βάθος ὀρύσσω , ὁ δέ πλάτος ἁπάντῃ στάδιον , περί δέ πᾶς ὁ πεδίον ὀρύσσω συμβαίνω εἰμί ὁ μῆκος στάδιον μυρίος . ὁ δέ ἐκ ὁ ὄρος καταβαίνω ὑποδέχομαι ῥεῦμα καί περί ὁ πεδίον κυκλόω , πρός ὁ πόλις ἔνθεν τε καί ἔνθεν ἀφικνέομαι , ταύτῃ πρός θάλασσα μεθίημι ἐκρέω . ἄνωθεν δέ ἀπό αὐτός ὁ πλάτος μάλα ἑκατόν πούς διῶρυξ εὐθύς τέμνω κατά ὁ πεδίον πάλιν εἰς ὁ τάφρος ὁ πρός θάλασσα ἀφίημι , ἕτερος δέ ἀπό ἕτερος αὐτός στάδιον ἑκατόν ἀπέχω · ᾗ δή ὁ τε ἐκ ὁ ὄρος ὕλη κατάγω εἰς ὁ ἄστυ καί ἄλλος δέ ὡραῖος πλοῖον κατακομίζω , διάπλους ἐκ ὁ διῶρυξ εἰς ἀλλήλων τε πλάγιος καί πρός ὁ πόλις τέμνω . καί δίς δή ὁ ἐνιαυτός ὁ γῆ καρπέω , χειμών μέν ὁ ἐκ Ζεύς ὕδωρ χράω , θέρος δέ ὅσος γῆ φέρω ὁ ἐκ ὁ διῶρυξ ἐπάγω νᾶμα .